ที่ มท ๐๘๑๖.๒/ว **๑๔๘๐** กรมส่งเสริมการปกครองท้องถิ่น

ถนนนครราชสีมา เขตดุสิต

กรุงเทพฯ ๑๐๓๐๐

**3** เมษายน ๒๕๖๘

เรื่อง การบันทึกข้อมูลนักเรียนหรือเด็กเล็กของสถานศึกษาสังกัดองค์กรปกครองส่วนท้องถิ่นในระบบ

สารสนเทศทางการศึกษาท้องถิ่น ประจำปีการศึกษา ๒๕๖๘ (ครั้งที่ ๑)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. แนวทางการบันทึกข้อมูลนักเรียนหรือเด็กเล็กฯ ประจำปีการศึกษา 2568 จำนวน ๑ ชุด

2. แบบรับรองรายชื่อนักเรียนของสถานศึกษาสังกัดหน่วยงานอื่นฯ จำนวน 1 ชุด

ด้วยกรมส่งเสริมการปกครองท้องถิ่นจะดำเนินการเปิดระบบสารสนเทศทางการศึกษาท้องถิ่น (Local Education Center information system : LEC) เพื่อให้องค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น (โรงเรียน/วิทยาลัย/ศูนย์พัฒนาเด็กเล็ก) บันทึกข้อมูลนักเรียนหรือเด็กเล็ก   
ของสถานศึกษาสังกัดองค์กรปกครองส่วนท้องถิ่น ประจำปีการศึกษา ๒๕๖๘ (ครั้งที่ ๑) ในระหว่างวันที่   
๒๘ เมษายน ๒๕๖๘ ถึงวันที่ ๑๗ มิถุนายน ๒๕๖๘ เพื่อใช้เป็นฐานข้อมูลในการขับเคลื่อนภารกิจการส่งเสริม สนับสนุน พัฒนาการบริหารจัดการศึกษารวมทั้งการจัดสรรงบประมาณด้านการศึกษาให้แก่องค์กรปกครองส่วนท้องถิ่น

ในการนี้ กรมส่งเสริมการปกครองท้องถิ่นขอความร่วมมือจังหวัดพิจารณาดำเนินการ ดังนี้

๑. แจ้งให้องค์กรปกครองส่วนท้องถิ่นกำชับผู้รับผิดชอบในการบันทึกข้อมูลนักเรียนหรือเด็กเล็กในระบบสารสนเทศทางการศึกษาท้องถิ่น (LEC) บันทึกหรือแก้ไขข้อมูลนักเรียนหรือเด็กเล็ก และตรวจสอบข้อมูลนักเรียนหรือเด็กเล็กก่อนการยืนยันข้อมูลนักเรียนหรือเด็กเล็กในระดับสถานศึกษา โดยให้องค์กรปกครองส่วนท้องถิ่นยืนยันข้อมูลนักเรียนหรือเด็กเล็กในระดับองค์กรปกครองส่วนท้องถิ่น ภายในวันที่   
๑๖ มิถุนายน ๒๕๖๘

๒. แจ้งให้องค์กรปกครองส่วนท้องถิ่น และสถานศึกษาสังกัดองค์กรปกครองส่วนท้องถิ่น (โรงเรียน/วิทยาลัย/ศูนย์พัฒนาเด็กเล็ก) ตรวจสอบนักเรียนหรือเด็กเล็กว่ามีตัวตนอยู่จริงหรือไม่ หากตรวจสอบแล้วพบว่ามีนักเรียนหรือเด็กเล็กที่ไม่มีตัวตนในสถานศึกษา แต่ยังมีข้อมูลอยู่ในระบบสารสนเทศทางการศึกษาท้องถิ่น (LEC) ให้นำข้อมูลนักเรียนหรือเด็กเล็กดังกล่าวออกจากระบบ

๓. แจ้งให้องค์กรปกครองส่วนท้องถิ่นที่รับผิดชอบภารกิจการจัดสรรงบประมาณด้านการศึกษา  
เพื่ออุดหนุนสถานศึกษาสังกัดอื่น ประสานสถานศึกษาสังกัดอื่นจัดส่งข้อมูลจำนวนนักเรียนพร้อมรายชื่อ  
ตามแบบรับรองรายชื่อนักเรียนที่กรมส่งเสริมการปกครองท้องถิ่นกำหนดและแบบรายงานการยืนยันข้อมูล  
ในระบบจัดเก็บข้อมูลนักเรียนรายบุคคล (Data Management Center : DMC) ของสำนักงานคณะกรรมการการศึกษาขั้นพื้นฐาน กระทรวงศึกษาธิการ ข้อมูล ณ วันที่ ๑๐ มิถุนายน ๒๕๖๘ เพื่อให้องค์กรปกครองส่วนท้องถิ่น   
ใช้เป็นข้อมูลในการตรวจสอบจำนวนนักเรียนก่อนการยืนยันในระบบสารสนเทศทางการศึกษาท้องถิ่น (LEC)   
ทั้งนี้ กรมส่งเสริมการปกครองท้องถิ่นจะใช้ข้อมูลจำนวนนักเรียนที่เชื่อมโยงระหว่างระบบจัดเก็บข้อมูลนักเรียนรายบุคคล (DMC) และระบบสารสนเทศทางการศึกษาท้องถิ่น (LEC) หลังจากนั้น องค์กรปกครอง  
ส่วนท้องถิ่นจึงจะสามารถยืนยันข้อมูลของสถานศึกษาสังกัดอื่นได้ ในระหว่างวันที่ 1๑ - ๑๖ มิถุนายน ๒๕๖๘

/๔. ตรวจสอบ ...

๔. ตรวจสอบการบันทึกข้อมูลและการยืนยันข้อมูลนักเรียนหรือเด็กเล็กขององค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น ในช่วงเวลาการเปิดระบบ และขอความร่วมมือจังหวัดยืนยันข้อมูลในภาพรวมระดับจังหวัด ภายในวันที่ ๑๗ มิถุนายน ๒๕๖๘ ซึ่งระบบจะปิดการบันทึกข้อมูล  
ในเวลา ๑๗.๐๐ น. ทั้งนี้ เนื่องจากฐานข้อมูลนักเรียนหรือเด็กเล็ก เป็นข้อมูลสำคัญต่อการพิจารณาจัดสรร  
เงินอุดหนุนทั่วไป ค่าอาหารเสริม (นม) และอาหารกลางวัน จึงขอความร่วมมือจังหวัดเน้นย้ำผู้บริหารท้องถิ่น กำกับดูแลให้เจ้าหน้าที่ตรวจสอบและบันทึกข้อมูลให้ถูกต้องครบถ้วน ก่อนการยืนยันข้อมูล ซึ่งกรมส่งเสริม  
การปกครองท้องถิ่นจะใช้ฐานข้อมูลนี้ในการจัดสรรงบประมาณและจัดส่งให้หน่วยงานที่เกี่ยวข้องกับการจัดสรรงบประมาณด้านการศึกษาขององค์กรปกครองส่วนท้องถิ่นต่อไป

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทร. ๐ ๒๒๔๑ ๙๐00 ต่อ 5325

ไปรษณีย์อิเล็กทรอนิกส์ saraban@dla.go.th

ผู้ประสานงาน : คุณสุรชัย ขำมาลัย โทร.081 427 4702

คุณดารารัตน์ นาคบำรุง โทร.063 271 5411

รอง อสถ. ..........................................

ผอ.กศ. ..............................................

ผอ.กง.ยศ. .........................................

หน.ฝ. .................................................

จนท. ...................................................